Euroopa Kohtu (seitsmes koda) 1. detsembri 2015. aasta määrus – Georgias jt vs. nõukogu ja komisjon
(kohtuasi C‑545/14 P) (1)
Apellatsioonkaebus – Euroopa Kohtu kodukorra artikkel 181 – Kahju hüvitamise nõue – Teatavate isikute ja üksuste suhtes võetud piiravad meetmed seoses olukorraga Zimbabwes – Huvitatud isiku kustutamine asjaomaste isikute ja üksuste loetelust – Väidetavalt kantud kahju hüvitamine
1.                     Euroopa Liit – Institutsioonide aktide seaduslikkuse kohtulik kontroll – Zimbabwe vastu suunatud piiravad meetmed – Teatavate isikute ja üksuste rahaliste vahendite külmutamine seoses olukorraga Zimbabwes – Kontrolli ulatus – Piiratud kontroll üldnormide üle – Spetsiifiliste üksuste suhtes kohaldatavate aktide kontroll, mis hõlmab hinnangu andmist faktilistele asjaoludele ja tõendite kontrolli (EÜ artiklid 60 ja 301; nõukogu määrus nr 314/2004, artikli 6 lõige 1) (vt punktid 39–42 ja 46)
2.                     Euroopa Liidu õigus – Põhimõtted – Kaitseõigused – Teatavate isikute ja üksuste vastu võetud piiravad meetmed seoses olukorraga Zimbabwes – Institutsioonide kohustus vaadata korrapäraselt läbi olukord, mille tõttu piiravaid meetmeid käsitlev akt vastu võeti, ja nende pikendamise vajalikkus – Ulatus – Akti õigusvastasus, mis sõltub nimetatud kohustuse rikkumisega seotud võimaliku menetlusliku asjaolu tõendamisest (nõukogu määrus nr 314/2004) (vt punktid 51, 52, 55 ja 57)
Resolutsioon
1.
1. Jätta apellatsioonkaebus rahuldamata.
2.
2. Jätta Aguy Clement Georgiase, Trinity Engineering (Private) Ltd ja Georgiadis Trucking (Private) Ltd kohtukulud nende endi kanda ning mõista neilt välja Euroopa Liidu Nõukogu ja Euroopa Komisjoni kohtukulud.
1 – ELT C 46, 9.2.2015.